Διονύσης Μπουλούκος

Ο Διονύσης Μπουλούκος (1937-2018), του Γεωργίου, ήταν Έλληνας δικηγόρος και πολιτικός, που διετέλεσε βουλευτής Α΄ Αθηνών με το ΠΑΣΟΚ και με τη Νέα Δημοκρατία. Αδερφός του ήταν ο επίσης βουλευτής, Άρις Μπουλούκος.

 Βιογραφία 
 Νεανικά χρόνια και σπουδές 
Γεννήθηκε στην Καλαμάτα το 1937 (γιος του ήρωα του Πολέμου του 1940, Γεωργίου Μπουλούκου, ο οποίος σκοτώθηκε κατά τον πόλεμο) και ολοκλήρωσε το Κολέγιο Αθηνών.Θανάσης Καλαφάτης, ΔΙΟΝΥΣΗΣ Γ. ΜΠΟΥΛΟΥΚΟΣ, (1937-2018) Η πολιτική του διαδρομή δεν ήταν πάντα εύκολη, Η Εποχή, ανακτήθηκε στις 9 Οκτωβρίου 2020. Στη συνέχεια σπούδασε νομικά και κατά τις σπουδές του συμμετείχε ενεργά στο φοιτητικό κίνημα στους κόλπους της νεολαίας της Αριστεράς.Έφυγε από τη ζωή ο πρώην βουλευτής Διονύσης Μπουλούκος, newsbeast.gr, 2 Οκτωβρίου 2018, ανακτήθηκε στις 9 Οκτωβρίου 2020.  Εργάστηκε ως δικηγόρος και υπερασπίστηκε πολλούς αγωνιστές, ανάμεσά τους και εκείνους που κατηγορήθηκαν για την υπόθεση ΑΣΠΙΔΑ. Κατά την περίοδο της χούντας βασανίστηκε από την ΕΑΤ/ΕΣΑ. Ως δικηγόρος, ήταν μέλος του διοικητικού συμβουλίου του Δικηγορικού Συλλόγου Αθηνών.

 Πολιτική σταδιοδρομία 
Εντάχθηκε στο ΠΑΣΟΚ από την ίδρυσή του και κατήλθε ως υποψήφιος για πρώτη φορά στην Β΄ Αθηνών στις εκλογές του 1974, χωρίς να εκλεγεί (συγκέντρωσε 6.327 ψήφους). Ωστόσο, στις εκλογές του 1981 εξελέγη βουλευτής Α΄ Αθηνών με το ΠΑΣΟΚ και επανεξελέγη το 1985 με τη Νέα Δημοκρατία.Κοινοβουλευτική θητεία στον ιστότοπο της Βουλής των Ελλήνων, ανάκτηση 9 Οκτωβρίου 2020. Η τελευταία του θητεία στο Κοινοβούλιο ολοκληρώθηκε το 1989. Επίσης, χρημάτισε Γενικός Γραμματέας του υπουργείου Μεταφορών & Επικοινωνιών. 

Απεβίωσε σε ηλικία 81 ετών την 1η Οκτωβρίου 2018 στην Αθήνα και κηδεύτηκε τρεις ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών.

 Παραπομπές 

 Πηγές 


Κατηγορία:Έλληνες αντιστασιακοί
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών